เมโทร-โกลด์วิน-เมเยอร์

บริษัท เมโทร-โกลด์วิน-เมเยอร์ สตูดิโอส์ () หรือย่อว่า เอ็มจีเอ็ม (MGM) เป็นบริษัทสื่อสัญชาติอเมริกันโดยมีเจ้าของคือ Amazon MGM Studios ส่วนมากเกี่ยวข้องกับการผลิตและการเผยแพร่ภาพยนตร์เรื่องยาวและรายการโทรทัศน์ เป็นหนึ่งในสตูดิโอผลิตภาพยนตร์ที่เก่าแก่ที่สุด สำนักงานใหญ่ของเอ็มจีเอ็มตั้งอยู่ที่ 245 นอร์ทเบเวอร์ลีไดรฟ์ เบเวอร์ลีฮิลส์ รัฐแคลิฟอร์เนีย

ยังเคยเป็นสตูดิโอที่ใหญ่ที่สุด และน่าเชื่อถือที่สุดในฮอลลีวูด ก่อตั้งในปี 1924 เมื่อนักลงทุนด้านบันเทิง มาร์คัว เลิฟ ได้เข้ามาดูแลบริษัท เมโทรพิกเจอส์, โกลด์วินพิกเจอส์ และลุยส์ บี. เมเยอร์ พิกเจส์

ปี 1971 ได้ประกาศว่าเอ็มจีเอ็มรวมบริษัทกับทเวนตีท์เซนจูรีฟอกซ์ แต่ก็ไม่เกิดขึ้นจริง จนผ่านมาอีก 39 ปี สตูดิโอได้ซื้อและขายผ่านมือมาหลายเจ้า จนวันที่ 3 พฤศจิกายน 2010 เอ็มจีเอ็มถูกฟ้องล้มละลาย เอ็มจีเอ็มได้กลับมาใหม่หลังล้มละลายเมื่อ 20 ธันวาคม 2010 โดยการบริหารของสปายกลาสส์เอนเตอร์เทนเมนต์ โดยแกรี บาร์เบอร์ และโรเจอร์ เบิร์นบวม เป็นผู้ร่วมบริหารและผู้ร่วมประธานคณะเจ้าหน้าที่บริหาร ของบริษัท เมโทร-โกลด์วิน-เมเยอร์ โฮลดิงส์ จากข้อมูลปี 2017 เอ็มจีเอ็มร่วมผลิต ร่วมลงทุน และร่วมจัดจำหน่าย ภาพยนตร์ให้กับโซนีพิกเจอส์  พาราเมาต์พิกเจอส์ และวอร์เนอร์บราเธอส์

อ้างอิง


หมวดหมู่:บริษัทผลิตภาพยนตร์ของสหรัฐ
หมวดหมู่:บริษัทด้านสื่อของสหรัฐ
หมวดหมู่:ประวัติและวัฒนธรรมฮอลลีวูด
หมวดหมู่:บริษัทอเมริกันที่ก่อตั้งในปี พ.ศ. 2467